Katya Saunders

Katya Bertha Saunders (1957ko apirilaren 10a - 2019ko urtarrilaren 27a) maltar antzezlea, modeloa eta LGBTIQ+ komunitatearen aldeko ekintzaile ezaguna izan zen. Maltako lehen emakume transgeneroetako eta aktibista homosexualetako bat izan zen.  1970eko hamarkadan kabaret-antzezle ezaguna izan zen Maltako eta Londresko klubetan.

Saunders Malta, Londres eta New York artean bizi izan zen. Azken bi hiri horietan modelo-lanetan ibili zen moda-argazkilari ospetsuentzat posatzen. Horrez gain, Vogue aldizkari sonatuan azaldu zen Karl Lagerfeld moda-diseinatzailearekin lanean. Maltan Charles & Ron moda-diseinatzaileen bilduma batzuen musa izan zen.

Saunders Maltako LGBTIQ+ komunitatea sortzearen aitzindarietakotzat hartzen da. Maltako Sliema hiriko City of London tabernari oso lotuta zegoen eta gaur egun, Saundersen argazkiak oraindik ere daude ikusgai. 

Katya Saunders 2019ko urtarrilaren 27an hil zen 61 urte zituela. Haren heriotzaren berri izan ondoren, LGBTIQ+ komunitateko kideek omenaldi sentituak egin izan dizkiote iraganeko eta egungo gay aktibisten mentoretzat eta inspirazio-eredutzat zeukaten Saundersi. Bere hileta Ballutako elizan egin zen.

 Erreferentziak 

 Kanpo estekak 
 Katya Saundersen omenezko webgunea

Kategoria:Maltako modeloak
Kategoria:Kabaretistak
Kategoria:LGBT ekintzaileak
Kategoria:Emakume transgenero eta transexualak